钦定古今图书集成/明伦汇编/皇极典/第171卷 > 梁
## 钦定古今图书集成/明伦汇编/皇极典/第171卷 > 梁

### 武帝受齐禅仍齐封号曰梁

按《梁书武帝本纪》：“齐中兴元年十二月，齐帝诏高祖
进位相国，总百揆，封十郡为梁公。天监元年夏四月
丙寅，高祖即皇帝位于南郊，设坛柴燔，告类于天曰：
‘齐氏以历运斯既，否终则亨。钦若天应，以命于衍。敬
简元辰，恭兹大礼。升坛受禅，告类上帝，克播休祉，以
弘盛烈。式传厥后，用永保于我有梁，惟明灵是飨’。”
按《魏书宣武帝本纪》。景明三年夏四月。萧衍废其主
宝融而僣立。自称曰梁。